|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |


Micrographema electronicum viri Zikani. Particulae virales sunt 40 nanometra per diametrum, involucro externo internoque nucleo denso. Fons: Centers for Disease Control and Prevention

---

Familia : *Flaviviridae*   
Genus : *Flavivirus*   
Species : *Zika virus*   
   

***Zika virus*** est virus generis *Flaviviri* familiae *Flaviviridarum*, quod per culicidas generis *Aedis* interdiu volantes, praecipue specierum *Aedis aegypti* et *Aedis albopicti,* transmittitur. Nomen ex silva Zika in Uganda venit, ubi virus primum detectum est anno 1947.

Contagio, febris Zika appellanda, saepe indicia nulla vel mitia exhibens, ex annis 1950, intra angustam zonam aequatorialem ab Africa ad Asiam migravisse nota est. Anno autem 2014, virus ad orientem trans Oceanum Pacificum ad Polynesiam Francicam, tum ad Insulam Paschalem et anno 2015 ad Mexicum, Americam Mediam, Mare Caribicum, et Americam Australem extentum est, ubi eruptio *Zika viri* pandemicos attigit gradus.

*Zika virus* viris febris dengue, febri flavae, encephalitidis Iaponiensis, et Nili Occidentalis, viris morborum gravissimorum, cognatus est. Morbus autem, quem efficit, formae miti febris *dengue* similis est, et curatur enim quiete tantum, a medicamentis autem vel vaccinis nondum prohiberi potest. Probabilis est nexus a febri Zika ad microcephaliam in infantibus recentibus natis per transmissionem a matre ad infantem, possibilis etiam maior nexus cum statibus neurologicis in adultis infectis, inter quos casus syndromae Guillain–Barré.

Febris Zika
-----------

Febris Zika (in nonnullis regionibus etiam *morbus febris Zika* dictum) est eventus ex contagione. Saepe symptomata desunt vel parum, quasi forma lenis febris dengue. Symptomata una cum febri sunt arthralgiae, myalgiae, exanthema maculopapulosum. Secundum *CDC* (centra gubernationis morbi et praeventionis) tractatio ad symptomata spectat, therapia specifica incognita sit, quies, bibere periculo dehydratationis, analgeticum acetaminophenum ibi commendantur.

Ordo mundi sanitarius
---------------------

#### Olympia aestiva 2016

Die 27 mensis Maii 2016 in epistula publica ad Ordinem Mundi Sanitarium 150 periti pericula diffusionis monebantque postulabant Olympiam aestivam 2016 Urbis Fluminensis ad alterum temporis punctumve locum dilativa iri.

Nexus interni
-------------

* Febris dengue

Notae
-----

1. ↑  "ATCC Product Sheet Zika virus (ATCC® VR84TM) Original Source: Blood from experimental forest sentinel rhesus monkey, Uganda, 1947." .
2. ↑  Cf. Hispanice *Fiebre del Zika*, Anglice *Zika fever*
3. ↑  McKenna 2016.
4. 1 2  *Zika virus infection*.. *ecdc.europa.eu*
5. 1 2  "Symptoms, Diagnosis, & Treatment". *Zika Virus*. DVBD, NCEZID, Centers for Disease Control and Prevention
6. ↑  Aguilar 2016.
7. ↑  Oliveira et al. 2016.
8. ↑  "Epidemiological update: Outbreaks of Zika virus and complications potentially linked to the Zika virus infection". European Centre for Disease Prevention and Control.
9. ↑  Eftekhari-Hassanlouie S. Le Guern A. Oehler E. (Aug 2017). "*Zika fever*". *La revue de medecine interne* **38** (8): 526-30  **(Francogallice)**
10. ↑  *CDC*, situs interretialis, ut die 22 Iunii 2019 vistum.
11. ↑

Bibliographia
-------------

Aedes aegypti predicted distributionPraedicata *Aedis aegypti* distributio per orbem terrarum - Tabula probabilitatem depingit casuum: caeruleus = nihil, ruber = plurimi casus
Impetigo in bracchio propter virum Zikanum
* Aguilar, Leonardo. 2016. Ministério da Saúde confirma relação entre vírus Zika e microcefalia. *Portal da Saúde,* 12 Ianuarii. Ministério da Saúde, www.saude.gov.br.
* Belluck, Pam, et Donald G. McNeil. 2017. The Zika Virus Grew Deadlier With a Small Mutation, Study Suggests." *New York Times*, 28 Septembris 2017.
* McKenna, Maryn. 2016. Zika Virus: A New Threat and a New Kind of Pandemic. *Germination,* 13 Ianuarii. Phenomena: A Science Salon (*National Geographic*).
* Oliveira Melo, A. S. G. Malinger, R. Ximenes, P. O. Szejnfeld, S. Alves Sampaio, et A. M. Bispo de Filippis. 2016. Zika virus intrauterine infection causes fetal brain abnormality and microcephaly: tip of the iceberg? *Ultrasound in Obstetrics & Gynecology* 47(1):6–7, 1 Ianuarii. ISSN 1469-0705. doi:10.1002/uog.15831.
* Schmaljohn, Alan L. et David McClain. 1996. Alphaviruses (Togaviridae) and Flaviviruses (Flaviviridae). In *Medical Microbiology.* Ed. 4a, ed. Samuel Baron. ISBN 0-9631172-1-1. NBK7633.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Zika virus** spectant. |

|  |  |
| --- | --- |
|  | Vide **"Zika virus"** apud **Vicispecies**. |

* "Flaviviridae" apud *NCBI Taxonomy Browser*
* "Flaviviridae" apud *Viralzone*
* "Flaviviridae" apud *Virus Pathogen Resource*
* Flaviviridae Genomes apud *Viral Bioinformatics Resource Center*
* "Zika Virus" apud *Centers for Disease Control and Prevention*
* "Zika Virus" apud *Division of Vector-Borne Diseases, National Center for Emerging and Zoonotic Infectious Diseases, Centers for Disease Control and Prevention*
* "Zika Virus Fact Sheet" apud *World Health Organization*